title: Neuvoston päätös (EU) 2019/1191, annettu 8 päivänä heinäkuuta 2019, ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (Budjettikohta 04 03 01 03 – Työntekijöiden vapaa liikkuvuus, sosiaaliturvajärjestelmien yhteensovittaminen ja toimenpiteet siirtolaisten, myös kolmansista maista tulevien siirtolaisten, hyväksi) (ETA:n kannalta merkityksellinen teksti.)

text:
                  12.7.2019

                  FI

                  Euroopan unionin virallinen lehti

                  L 187/33

         NEUVOSTON PÄÄTÖS (EU) 2019/1191,
         annettu 8 päivänä heinäkuuta 2019,
         ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (Budjettikohta 04 03 01 03 – Työntekijöiden vapaa liikkuvuus, sosiaaliturvajärjestelmien yhteensovittaminen ja toimenpiteet siirtolaisten, myös kolmansista maista tulevien siirtolaisten, hyväksi)
         (ETA:n kannalta merkityksellinen teksti)
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 46 ja 48 artiklan yhdessä sen 218 artiklan 9 kohdan kanssa,
         ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Sopimus Euroopan talousalueesta (2), jäljempänä ’ETA-sopimus’, tuli voimaan 1 päivänä tammikuuta 1994.

                     (2)

                     ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31.

                     (3)

                     ETA-sopimuksen pöytäkirjaan 31 sisältyy erityismääräyksiä, jotka koskevat yhteistyötä muilla kuin neljän vapauden alaan kuuluvilla erityisalueilla.

                     (4)

                     On aiheellista jatkaa ETA-sopimuksen sopimuspuolten välistä yhteistyötä Euroopan unionin yleisestä talousarviosta rahoitettavissa unionin toimissa, jotka koskevat työntekijöiden vapaata liikkuvuutta, sosiaaliturvajärjestelmien yhteensovittamista ja toimenpiteitä siirtolaisten, myös kolmansista maista tulevien siirtolaisten, hyväksi.

                     (5)

                     ETA-sopimuksen pöytäkirja 31 olisi sen vuoksi muutettava, jotta tätä laajennettua yhteistyötä voitaisiin jatkaa1 päivästä tammikuuta 2019.

                     (6)

                     Unionin kannan ETA:n sekakomiteassa olisi sen vuoksi perustuttava tähän liitettyyn päätösluonnokseen,

               ON HYVÄKSYNYT TÄMÄN PÄÄTÖKSEN:

            1 artikla
            ETA:n sekakomiteassa unionin puolesta esitettävä kanta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.

            2 artikla
            Tämä päätös tulee voimaan päivänä, jona se hyväksytään.

            Tehty Brysselissä 8 päivänä heinäkuuta 2019.

                  Neuvoston puolesta

                  Puheenjohtaja

               A.-K. PEKONEN

            (1)  EYVL L 305, 30.11.1994, s. 6.

            (2)  EYVL L 1, 3.1.1994, s. 3.

            LUONNOS
            ETA:N SEKAKOMITEAN PÄÄTÖS N:o …/2019,
            annettu … päivänä …kuuta …,
            yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta
            ETA:N SEKAKOMITEA, joka
            ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan,
            sekä katsoo seuraavaa:

                        (1)

                        On aiheellista jatkaa ETA-sopimuksen sopimuspuolten yhteistyötä Euroopan unionin yleisestä talousarviosta rahoitettavissa unionin toimissa, jotka koskevat työntekijöiden vapaata liikkuvuutta, sosiaaliturvajärjestelmien yhteensovittamista ja toimenpiteitä siirtolaisten, myös kolmansista maista tulevien siirtolaisten, hyväksi.

                        (2)

                        ETA-sopimuksen pöytäkirja 31 olisi sen vuoksi muutettava, jotta tätä laajennettua yhteistyötä voitaisiin jatkaa 1 päivästä tammikuuta 2019,

                  ON HYVÄKSYNYT TÄMÄN PÄÄTÖKSEN:

               1 artikla
               Korvataan ETA-sopimuksen pöytäkirjassa 31 olevan 5 artiklan 5 ja 13 kohdassa ilmaisu ”ja 2018” ilmaisulla ”, 2018 ja 2019”.

               2 artikla
               Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty (*1).
               Sitä sovelletaan 1 päivästä tammikuuta 2019.

               3 artikla
               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

               Tehty Brysselissä

                     ETA:n sekakomitean puolesta

                     Puheenjohtaja

                     ETA:n sekakomitean sihteerit

               (*1)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


title: Neuvoston päätös (EU) 2019/1215, annettu 15 päivänä heinäkuuta 2019, alueiden komitean kolmen jäsenen ja kolmen varajäsenen, joita Belgian kuningaskunta on ehdottanut, nimeämisestä

text:
                  18.7.2019

                  FI

                  Euroopan unionin virallinen lehti

                  L 192/24

         NEUVOSTON PÄÄTÖS (EU) 2019/1215,
         annettu 15 päivänä heinäkuuta 2019,
         alueiden komitean kolmen jäsenen ja kolmen varajäsenen, joita Belgian kuningaskunta on ehdottanut, nimeämisestä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
         ottaa huomioon Belgian hallituksen ehdotuksen,
         sekä katsoo seuraavaa:

                     (1)

                     Neuvosto hyväksyi 26 päivänä tammikuuta 2015, 5 päivänä helmikuuta 2015 ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja (EU) 2015/994 (3) alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi. Marc HENDRICKX tuli 6 päivänä marraskuuta 2017 neuvoston päätöksellä (EU) 2017/1999 (4) jäseneksi Jean-François ISTASSEn tilalle ja Jan VAN ESBROECK varajäseneksi Marc HENDRICKXin tilalle.

                     (2)

                     Kolme alueiden komitean jäsenen paikkaa on vapautunut niiden tehtävien päätyttyä, joiden perusteella Marc HENDRICKXia (Lid van het Vlaams Parlement), Karim VAN OVERMEIREa (Vlaams Volksvertegenwoordiger) ja Jan DURNEZia (Vlaams Volksvertegenwoordiger) ehdotettiin.

                     (3)

                     Kolme alueiden komitean varajäsenen paikkaa on vapautunut niiden tehtävien päätyttyä, joiden perusteella Jan VAN ESBROECKia (Lid van het Vlaams Parlement), Rik DAEMSia (Vlaams Volksvertegenwoordiger) ja Wouter VAN BESIENia (Vlaams Volksvertegenwoordiger) ehdotettiin,

               ON HYVÄKSYNYT TÄMÄN PÄÄTÖKSEN:

            1 artikla
            Nimetään seuraavat henkilöt alueiden komiteaan jäljellä olevaksi toimikaudeksi eli 25 päivään tammikuuta 2020:

                        a)

                        jäseniksi:

                                    —

                                    Marc HENDRICKX, gemeenteraadslid Mechelen (tehtävän muutos)

                                    —

                                    Karim VAN OVERMEIRE, gemeenteraadslid Aalst (tehtävän muutos)

                                    —

                                    Jan DURNEZ, co-voorzitter van de EGTS West-Vlaanderen / Flandre-Dunkerque-Côte d'O (tehtävän muutos)

                              ja

                        b)

                        varajäseniksi:

                                    —

                                    Jan VAN ESBROECK, gemeenteraadslid Kalmthout (tehtävän muutos)

                                    —

                                    Rik DAEMS gemeenteraadslid Leuven (tehtävän muutos)

                                    —

                                    Wouter VAN BESIEN, gemeenteraadslid Antwerpen (tehtävän muutos).

            2 artikla
            Tämä päätös tulee voimaan päivänä, jona se hyväksytään.

            Tehty Brysselissä 15 päivänä heinäkuuta 2019.

                  Neuvoston puolesta

                  Puheenjohtaja

               J. LEPPÄ

            (1)  Neuvoston päätös (EU) 2015/116, annettu 26 päivänä tammikuuta 2015, alueiden komitean jäsenten ja varajäsenten nimeämisestä 26 päivän tammikuuta 2015 ja 25 päivän tammikuuta 2020 väliseksi kaudeksi (EUVL L 20, 27.1.2015, s. 42).

            (2)  Neuvoston päätös (EU) 2015/190, annettu 5 päivänä helmikuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 31, 7.2.2015, s. 25).

            (3)  Neuvoston päätös (EU) 2015/994, annettu 23 päivänä kesäkuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 159, 25.6.2015, s. 70).

            (4)  Neuvoston päätös (EU) 2017/1999, annettu 6 päivänä marraskuuta 2017, alueiden komitean yhden jäsenen ja kahden varajäsenen, joita Belgian kuningaskunta on ehdottanut, nimeämisestä (EUVL L 289, 8.11.2017, s. 8).


title: Poliittisten ja turvallisuusasioiden komitean päätös (YUTP) 2019/1245, annettu 18 päivänä heinäkuuta 2019, EU:n joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta), sekä päätöksen (YUTP) 2019/373 kumoamisesta (ATALANTA/2/2019)

text:
                  22.7.2019

                  FI

                  Euroopan unionin virallinen lehti

                  L 194/2

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2019/1245,
         annettu 18 päivänä heinäkuuta 2019,
         EU:n joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta), sekä päätöksen (YUTP) 2019/373 kumoamisesta (ATALANTA/2/2019)
         POLIITTISTEN JA TURVALLISUUSASIOIDEN KOMITEA, joka
         ottaa huomioon Euroopan unionista tehdyn sopimuksen ja erityisesti sen 38 artiklan,
         ottaa huomioon Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, 10 päivänä marraskuuta 2008 hyväksytyn neuvoston yhteisen toiminnan 2008/851/YUTP (1) ja erityisesti sen 6 artiklan 1 kohdan,
         sekä katsoo seuraavaa:

                     (1)

                     Neuvosto on yhteisen toiminnan 2008/851/YUTP 6 artiklan 1 kohdan nojalla valtuuttanut poliittisten ja turvallisuusasioiden komitean (PTK) tekemään asiaankuuluvat päätökset EU:n joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, jäljempänä ’EU:n joukkojen komentaja’.

                     (2)

                     PTK hyväksyi 5 päivänä maaliskuuta 2019 päätöksen (YUTP) 2019/373 (2), jolla kontra-amiraali Ricardo A. HERNÁNDEZ nimitettiin EU:n joukkojen komentajaksi.

                     (3)

                     EU:n operaation komentaja on suosittanut, että kontra-amiraali Armando Paolo SIMI nimitetään uudeksi EU:n joukkojen komentajaksi 23 päivästä heinäkuuta 2019.

                     (4)

                     EU:n sotilaskomitea tuki kyseistä suositusta 24 päivänä kesäkuuta 2019.

                     (5)

                     Päätös (YUTP) 2019/373 olisi näin ollen kumottava.

                     (6)

                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,

               ON HYVÄKSYNYT TÄMÄN PÄÄTÖKSEN:

            1 artikla
            Nimitetään kontra-amiraali Armando Paolo SIMI 23 päivästä heinäkuuta 2019 EU:n joukkojen komentajaksi Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta).

            2 artikla
            Kumotaan päätös (YUTP) 2019/373.

            3 artikla
            Tämä päätös tulee voimaan 23 päivänä heinäkuuta 2019.

            Tehty Brysselissä 18 päivänä heinäkuuta 2019.

                  Poliittisten ja turvallisuusasioiden komitean puolesta

                  Puheenjohtaja

               S. FROM-EMMESBERGER

            (1)  EUVL L 301, 12.11.2008, s. 33.

            (2)  Poliittisten ja turvallisuusasioiden komitean päätös (YUTP) 2019/373, annettu 5 päivänä maaliskuuta 2019, EU:n joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta), sekä päätöksen (YUTP) 2018/925 kumoamisesta (ATALANTA/1/2019) (EUVL L 68, 8.3.2019, s. 7).